Titi DJ

Dwi Jayati (lahèr 27 Mèi 1966), lebbi èkennal mènangka Titi DJ, panèka panyanyi-panolès lagu, produser rekkaman, modèl, bân aktris dâri Indonèsia. Salèrana panèka sala sèttong diva pop bân aghâbhung dâlem ghâlimpo' 3 Diva sè angghutana Krisdayanti dan Ruth Sahanaya. Sabelunna salèrana jhughân toman aghâbhung dâlem grup musik Adarapta bân Elfa's Singers. Titi jhughân la dhâddhi juri dâlem pan-bârâmpan acara panyarèyan bakat anyanyi, èngghi panèka Indonèsian Idol, Indonèsian Idol Junior, Golden Memories, bân The Voice Indonesia.

Amolaè karir mènangka panyanyi latar, Titi anḍi' kasempadhân makalowar album pertamana sè abhul-ombhul Bukan Hanya Satu Kali (1983) namong ta' rammè è pasaran. Salèrana molaè èkennal sareng orèng bânnya' bâkto mâkkèllè Indonèsia è ajang Miss World è taon sè padâ è London, Inggris, sangkadhân sareng aktris Michelle Yeoh (Miss Malaysia) bân Maggie Cheung (Miss Hong Kong). Sa'ellana jârèya, salèrana makalowar pan-bârâmpan album è taon 1980-an, è antarana Imajinasi (1985), Yang Pertama yang Bahagia (1986), bân Ekspresi (1988).

Puncak karir musikna Titi èngghi panèka kalowarra album Bahasa Kalbu (1999), sè rammè è pasaran kalabân singgel "Bahasa Kalbu," "Tak Akan Ada Cinta yang Lain," bân "Jangan Pergi Mencintaiku." Album panèka maḍhâḍḍhi'aghi pamennang sè palèng bânnya' è Anugerah Musik Indonèsia kalabân totalla lèma' pengarghâ'ân, tamaso' tello' kategori otama: Album Palèng Bhâghus, Artis Rekaman Palèng Bhâghus, bân Panolès Lagu Palèng Bhâghus.

 Sombher